মুহাম্মাদ মুরসি
২৪ জুন, ২০১২ তারিখে মিশরের নির্বাচন কমিশন মুহাম্মাদ মুরসিকে ক্ষমতাচ্যুত রাষ্ট্রপতি হোসনি মুবারাকের সর্বশেষ প্রধানমন্ত্রী আহমেদ শফিকের বিপরীতে দ্বিতীয় পর্বের ভোটে, যেটি প্রথম পর্বের শীর্ষ দুই প্রার্থীর মধ্যে অনুষ্ঠিত হয়েছিল, জয়ী ঘোষণা করে। কমিশন কর্তৃক প্রকাশিত ফলাফল অনুযায়ী মুরসী ৫১.৭ শতাংশ এবং আহমেদ শফিক ৪৮.৩ শতাংশ ভোট লাভ করেন।
দ্বিতীয় ফুয়াদ
ফুয়াদ ১৯৫২ সালের ১৬ জানুয়ারি জন্মগ্রহণ করেছেন। মিশরে সংঘটিত বিপ্লবের কারণে তার পিতা প্রথম ফারুক ক্ষমতাত্যাগ করার পর ১৯৫২ সালের ২৬ জুলাই তিনি ক্ষমতালাভ করেন। ফারুকের ধারণা ছিল যে তার ক্ষমতাত্যাগের ফলে বিপ্লবী ও রাজতন্ত্র-বিরোধী শক্তি শান্ত হবে এবং তার পুত্র দেশের একতাবদ্ধকরণে সহায়ক হবেন। ফুয়াদের শাসনকাল এক বছরেরও কম সময় স্থায়ী ছিল। মিশরকে প্রজাতন্ত্র ঘোষণা করার পর ১৯৫৩ সালের ১৮ জুন তার শাসনকাল সমাপ্ত হয়। দ্বিতীয় ফুয়াদ ছিলেন মুহাম্মদ আলি রাজবংশের একাদশ ও সর্বশেষ শাসক। ১৮০৫ সাল থেকে এই রাজবংশ মিশর (পরবর্তীতে সুদান) শাসন করেছে।